মেজর খালেদ’স ওয়ার
মেজর খালেদ'স ওয়ার (ইংরেজিঃ Major Khaled's War, অনুবাদঃ মেজর খালেদের যুদ্ধ) বাংলাদেশের মুক্তিযুদ্ধের কে-ফোর্সের অধিনায়ক মেজর খালেদ মোশাররফ ও তার বাহিনীর সম্মুখ সমর তৎপরতা নিয়ে নির্মিত ইংরেজি প্রামাণ্যচিত্র। ১৯৭১ সালে যুক্তরাজ্যের গ্রানাডা টেলিভিশনের তথ্যচিত্র ধারাবাহিক 'ওয়ার্ল্ড ইন অ্যাকশন'-এর একটি পর্ব হিসেবে প্রচারের জন্য টিভি সাংবাদিক ভানিয়া সারাহ কিউলি'র পরিচালনায় তথ্যচিত্রটি ধারণ করা হয়। তথ্যচিত্রটি বিদেশীদের দ্বারা নির্মিত বাংলাদেশের মুক্তিযুদ্ধের জাজ্বল্যমান দলিল গুলির মধ্যে অন্যতম।